جمال الدین ریمی

جمال الدین ريمی پورا نام محمد بن عبد اللہ بن ابی بکر حثيثی ريمی (710ھ – 792ھ / 1310ء – 1390ء) ایک جلیل القدر مسلمان عالمِ دین ، فقیہ اور محقق تھے۔ وہ فقہِ شافعی کے ممتاز علما میں سے تھے اور کتاب “التفقيه شرح التنبيه” کے مصنف ہیں، جو فقہ شافعی کی ایک عظیم شرح شمار ہوتی ہے۔

انھوں نے زبید میں فقہ کی تعلیم کے لیے ایک مدرسہ قائم کیا جو ان کے نام سے مشہور ہوا:مدرسہ جمال الدين ريمی ۔ وہ دولتِ رسولیہ کے دور، بالخصوص ملک اشرف اسماعیل بن عباس کے زمانے میں زندہ تھے، جنھوں نے انھیں قاضی القضاہ (قاضیوں کے قاضی) کے منصب پر فائز کیا۔ آخر کار یمن میں فتویٰ نویسی کی صدارت بھی انہی کے سپرد ہوئی۔
وہ تدریس کے کام میں مصروف رہے اور ان کے شاگردوں میں مشہور عالم اسماعیل بن مقری بھی شامل تھے۔جمال الدين 
 مختصر تعارف 
محمد بن عبد اللہ حثيثی ريمی فقہائے شافعیہ میں سے ایک بڑے فقیہ تھے۔ ان کی نسبت علاقہ رِیمہ (یمن) سے ہے۔ وہ ملوکِ یمن کے دربار میں عزت و مرتبے کے حامل تھے۔
انھوں نے زبید میں ملک اشرف اسماعیل کے عہد میں قاضی القضاہ کا منصب سنبھالا اور وہیں قاضی کی حیثیت سے وفات پائی۔
 علمی مقام 
حافظ ابن حجر عسقلانی نے ان کا ذکر کرتے ہوئے فرمایا:
"انھوں نے یمن کے کئی مشائخ سے فقہ پڑھی اور فقیہ ابراہیم بن عمر علوی سے حدیث سماع کی۔ ان کے شاگرد یمن بھر میں پھیل گئے، ان کی شہرت دور دور تک پہنچی اور ان کا نام بلند ہوا۔"كتاب الدرر الكامنة في أعيان المائة الثامنة لابن حجر العسقلاني.

 تالیفات 
 . التفقيه في شرح التنبيه — فقہِ شافعی پر ایک عظیم تصنیف جو 24 جلدوں پر مشتمل ہے۔
 . بغية الناسك في المناسك — مناسکِ حج و عمرہ پر۔
 . المعاني البديعة في معرفة اختلاف أهل الشريعة — فقہی اختلافات پر ایک علمی و تحقیقی کتاب۔المعاني البديعة في معرفة اختلاف أهل الشريعة  

 ثناء العلماء 
 ابن عماد نے لکھا:
"انھوں نے علمِ دین میں مشغولیت اختیار کی، فقہ میں مہارت حاصل کی، یہاں تک کہ لوگ دور دراز سے ان کی طرف سفر کرتے تھے۔"

 ابن حجر نے بھی یہی الفاظ کہے:
"اشتغل بالعلم وتقدم في الفقه فكانت إليه الرحلة في زمانه"
یعنی: "انھوں نے علم میں مشغول رہ کر فقہ میں کمال حاصل کیا، یہاں تک کہ ان کے زمانے میں لوگ ان کی زیارت اور علم حاصل کرنے کے لیے سفر کرتے تھے۔"إسماعيل ابن المقري 
 قضاء و مناصب 
ابن حجر کے مطابق:
"انھوں نے زبید میں قضاء الاقضیہ (اعلیٰ عدالت) کا منصب ذو الحجہ 789ھ میں سنبھالا اور اپنی وفات 792ھ / 1390ء تک اس عہدے پر فائز رہے۔"

ان کے بعد مجد الدین فيروزآبادی (قاموس اللغہ کے مصنف) نے یہ منصب سنبھالا۔ وہ ہند سے واپس آئے تو ملک اشرف اسماعیل نے انھیں قاضی مقرر کیا۔ بعد ازاں وہ حج کے لیے گئے، مکہ میں کچھ عرصہ مقیم رہے، پھر زبید لوٹ آئے اور وہیں 817ھ میں وفات پائی۔أخبار اليوم 
صحيفة 26 سبتمبر 

 حوالہ جات 

زمرہ:آٹھویں صدی ہجری کے مسلم علماء
زمرہ:710ھ کی پیدائشیں
زمرہ:1310ء کی پیدائشیں
زمرہ:792ھ کی وفیات
زمرہ:1390ء کی وفیات
زمرہ:یمنی شخصیات